**«Нұрлы жол – болашаққа бағыт» атты**

 **жаңа экономикалық саясаты**

 Елбасының жыл сайынғы жолдауы – халықтың болашаққа деген сенімін нығайтып, елді бірлікке, ынтымаққа, екпінді еңбек етуге шақыратын аса маңызды стратегиялық құжат екендігі әрбір Қазақстандық азаматқа аян. Жаңа жолдау халықты рухтандыратын, ұлы мақсаттарға бастайтын тағы да бір бағдарлама деп білеміз.

 Жаңа экономикалық саясат еліміздің құрылымдық реформаларын одан әрі жүзеге асыруға бағытталады. Елбасы Үкіметке халық алдындағы әлеуметтік міндеттерін орындауды нықтап тапсырды. Сонымен қатар, ел экономикасының өсіміне әсер ететін салаларды қолдау керектігін баса айтты. Жолдауда жаңа экономикалық саясат негізінде еліміздің алдағы 5 жылға арналған инфрақұрылымдық даму жоспары қарастырылып отыр.

 Елбасының атап өтуінше, жаңа саясат еліміздің құрылымдық реформаларын одан әрі жүзеге асыруға бағытталатын болады.

Сондай-ақ, Елбасы білім саласындағы өзекті мәселелерді шешу үшін, балабақшалардың жетіспеушілік проблемаларын шешу мақсатына қосымша қаржы бөлінетінін атап өтті. Бұл Президентіміздің өскелең ұрпақтың жетілуі үшін қашанда барлық жағдай жасайтынын көрсетеді.

 Біздер, ұстаздар қауымы, осы Елбасы жолдауындағы міндеттерді іске асыру үшін еліміздің қоғамдық өміріне белсене араласып, Қазақстанның көркеюіне өз үлесімізді қосуымыз қажет.Мемлекет басшысы алға қойған жаңа міндеттерді толықтай жүзеге асыру үшін барлық күш-жігерімізді, білімімізді жұмсай отырып, орындайтындығымызға сенімдіміз.

|  |
| --- |
|  |

ЖББ №8 орта мектебінің директоры А.Т. Төкейбекова